**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: *„*Tvorba vianočnej kampane VšZP*“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Tvorba vianočnej kampane VšZP

**2.2. Špecifikácia predmetu zákazky:**

Zabezpečenie tvorby vianočnej kampane VšZP na základe vybraného kreatívneho konceptu kampane, kreatívny koncept a podrobný popis tvorí prílohu č.1.

**Formáty kampane:**

1. Produkcia TV spotu – 15 sekúnd a výroba derivátov TV spotu pre online použitie vo formátoch 16:9, 9:16, 4:5, 1:1

2. Produkcia RO spotov v 2 verziách – 30 sekúnd

3. Fotenie 2 kľúčových vizuálov kampane

4. Zabezpečenie kastingu a vysporiadanie práv na použitie

5. Zabezpečenie hudby a vysporiadanie práv na použitie

**Podrobný opis predmetu zákazky je uvedený v Prílohe č.1 Opis predmetu zákazky a v Zmluve o poskytovaní služieb, ktorá tvorí prílohu č. 5 tejto výzvy.**

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky: online**

**3.2.** **Trvanie Zmluvy alebo lehoty uskutočnenia:**

Termín dodania: do 10.12.2021

1. **Predpokladaná hodnota zákazky**

48 363 € bez DPH

**Zmluva**

Zmluva o poskytovaní služieb uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

**Príprava a obsah ponuky**

* 1. **Vyhotovenie ponuky**
     1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
     2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
     3. Uchádzač predloží ponuku v jednom origináli.
  2. **Obsah ponuky**
     1. **Podmienky účasti**

**1.** Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

**2**.Verejného obstarávania sa môže zúčastniť len ten, kto spĺňa podmienky účasti týkajúce sa finančného a ekonomického postavenia uvedené v § 33 ods. 1, písm. a)

a)Uchádzač predloží vyjadrenie banky, že účet nie je a nebol predmetom exekúcie a blokácie za posledné 3 roky a klient si plní všetky záväzky voči banke.

**3.**Verejného obstarávania sa môže zúčastniť len ten, kto spĺňa podmienky účasti týkajúce sa technickej spôsobilosti podľa § 34 ods. 1, písm. a) zákona o verejnom obstarávaní:

a)Uchádzač predloží jednu referenciu minimálne vo výške 48 000 EUR za predchádzajúce tri roky s uvedením ceny, lehoty dodania a odberateľa; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

**4.** Uchádzač predloží údaje o vzdelaní a odbornej praxi alebo o odbornej kvalifikácií osôb určených na plnenie zmluvy vo forme životopisu, z ktorého bude preukázaná odborná prax minimálne 5 rokov v predmete zákazky pre tieto osoby:

-režisér

-kameraman

-producent

* + 1. **Dokladová časť ponuky**

1. **Vyhlásenia uchádzača** - uchádzač predloží podpísané vyhlásenie podľa prílohy č. 2 tejto Výzvy.
2. **Doklady/vyhlásenia na preukázanie splnenia podmienok účasti podľa bodu 5.2.1.**
3. **Návrh na plnenie kritérií podľa prílohy č. 3** výzvy na predkladanie ponúk.
4. **Zoznam subdodávateľov** - uchádzač predloží podpísané vyhlásenie podľa prílohy č. 4 výzvy na predkladanie ponúk.
5. **Vyplnený a podpísaný** oprávnenou osobou konajúcou za uchádzača Zmluvu o poskytovaní služieb podľa prílohy č. 5 na znak súhlasu s obchodnými podmienkami.
6. Uchádzač predloží vizuálne stvárnenie a rozpracovanie kreatívneho konceptu (tzv. treatment) **v anonymizovanej forme** v rozsahu:

- anonymizovaný návrh rozpracovania kreatívneho konceptu do jednotlivých strihových záberov (tzv. treatment)

- návrh hudby.

1. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **30.11.2021** **do 09:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do **31.12.2021**
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**Najlepší pomer ceny a kvality**

Porota bude hodnotiť predložené súťažné kreatívne návrhy (koncepty), ktoré neboli vylúčené pri zachovaní ich anonymity a na základe nižšie uvedených kritérií a to tak, že každému hodnotenému kritériu po preskúmaní a posúdení návrhu pridelí príslušný počet bodov:

Kritérium - kvalita predloženého návrhu (tvorí ju niekoľko čiastkových kritérií, viď nižšie). – max. 30 bodov

Kritérium – cena – max. 70 bodov

**Pravidlá na uplatnenie kritérií hodnotenia:**

Každý člen poroty s právom vyhodnocovať návrhy pridelí každému hodnotenému čiastkovému kritériu po preskúmaní a posúdení návrhu príslušný počet bodov, pričom maximálny počet bodov je pri každom čiastkovom kritériu stanovený nasledovne:

1. **Poskytovateľ pripraví vizuálne stvárnenie a rozpracovanie kreatívneho konceptu (tzv. treatment) v rozsahu:**

- anonymizovaný návrh rozpracovania kreatívneho konceptu do jednotlivých strihových záberov (tzv. treatment)

- návrh hudby – hudba musí ladiť k celkovej vianočnej atmosfére spotu a pokračovať v nastavenej línii silného, známeho hudobného motívu ako je v opise predmetu zákazky.

Hodnotí sa:

* kreatívny nápad a originalita max. 2,5 bodu za člena
* primeranosť návrhu k doterajšej komunikácii VšZP max. 5 bodov za člena
* profesionalita riešenia max. 2,5 bodu za člena

**Spolu: Spolu: max. 10 bodov za člena, max. 30 bodov za porotu.**

Každý člen poroty bude prideľovať body od 0 pre najhorší súťažný návrh v danom čiastkovom kritériu až do stanovej hodnoty každého čiastkového kritéria pre najlepší súťažný návrh. Pre každý vyhodnocovaný návrh overovateľ sčíta počet bodov všetkých kritérií.

Porota prostredníctvom overovateľa vyhotoví súhrnný hodnotiaci hárok bodového hodnotenia predložených návrhov podľa kritérií určených v týchto súťažných podmienkach, v ktorom uvedie bodové hodnoty člena poroty samostatne za každého člena poroty, samostatne pridelené každému účastníkovi. Následne sčíta bodové hodnoty od každého člena poroty pre každého účastníka osobitne. Následne pridelí poradové číslo č. 1 účastníkovi s najvyšším počtom bodov, ďalej poradové číslo č. 2 účastníkovi s druhým najvyšším počtom bodov a posledné poradové č. x účastníkovi s najnižším počtom bodov.

1. **Výška sumárneho rozpočtu**

Hodnotí sa:

Návrh s najnižšou cenou v tomto kritériu dosiahne maximálny počet bodov, t.j. 70 bodov. Bodové ohodnotenie tohto kritéria u ostatných návrhov za toto kritérium sa vykoná priamou úmerou podľa nasledovného vzorca:

Celková cena min

BHk hp = –––––––––––––––––––––– x 70

Celková cena hp

Vysvetlivky vzorca:

**BHk hp** – bodové hodnotenie hodnotenej ponuky

**Celková cena min** – údaj uvedený v ponuke s minimálnou cenou

**Celková cena hp** – údaj uvedený v hodnotenej ponuke

V prípade, ak bude hodnotenie návrhov, ktoré by sa mali umiestniť na prvom mieste v konečnom súčte rovnaké, bude úspešný ten uchádzač, ktorý ponúkol celkovú nižšiu výšku sumárneho rozpočtu.

Vyhodnotenie ponúk uchádzačov je neverejné.

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Kúpnej zmluvy.

V Bratislave, dňa 22.11.2021.

**Prílohy:**

Príloha č. 1: Opis predmetu zákazky

Príloha č. 2: Formulár Vyhlásenie uchádzača

Príloha č. 3: Návrh na plnenie kritérií

Príloha č. 4: Zoznam subdodávateľov

Príloha č. 5: Zmluva o poskytovaní služieb

**Príloha č. 1**

**Opis predmetu zákazky**

Formáty kampane:

1. Produkcia TV spotu – 15 sekúnd a ýroba derivátov TV spotu pre online použitie vo formátoch 16:9, 9:16, 4:5, 1:1
2. Produkcia RO spotov v 2 verziách – 30 sekúnd
3. Fotenie 2 kľúčových vizuálov kampane
4. Zabezpečenie kastingu a vysporiadanie práv na použitie
5. Zabezpečenie hudby a vysporiadanie práv na použitie



**TV SPOT**

**Vianočné poďakovanie 15**



**SKRIPT**

Do vyzdobenej vianočnej obývačky vbiehajú dvaja chlapci (dvojčatá) a posadia sa na sedačku. Každý z nich má na svetríku polku srdca. Posadili sa však opačne takže srdiečko sa nespojilo. Hneď si to všimnú a prehodia sa tak, aby ich svetríky vytvorili celistvý obrázok srdca.

VO:

Najkrajšie chvíle sú tie, keď sme spolu.

Aj vďaka Vám, statoční zdravotníci.

**Obrázok 1:** Chlapci dvojčatá sedia na pohovke, každý ma na svetríku polku srdca, sedia však opačne, takže srdce je rozdelené.

Kamera sa začne vzďaľovať a postupne prichádzajú a prisadajú si ďalší členovia rodiny: babka s dedkom, dievča, otec... Nakoniec prichádza mama s mobilom (alebo tabletom) v ruke a demonštratívne ťukne do telefónu. Vtedy sa svetelná atmosféra miestnosti zmení na ešte viac vianočnú – svetlo v miestnosti sa stlmí a veľký vianočný stromček v pozadí za sedačkou sa efektne rozsvieti.

VO: Vám, milí poistenci, ďakujeme za priazeň a prinášame ešte viac benefitov v našej mobilnej aplikácii.

**Obrázok 2:** Chlapci dvojčatá už sedia správne a srdce na svetríkoch majú pekne spojené, vedľa nich sedí sprava dedko a babka, zľava si prisadá dievča.

**Obrázok 3:** Celkový záverečný obraz. Na ľavej strane obrazu mierne v popredí stojí mama s mobilom. Na sedačke za ňou sedí celá rodinka (postavy na pohovke zľava doprava: Otec, dievča, dvojčatá, babka, dedko). V pozadí za sedačkou je veľký žiariaci stromček.

Logo

VO: Zo srdca Všeobecná zdravotná poisťovňa.

**NÁVRHY HUDBY:**

Silný hudobný motív – 2 posledné kampane:

– Top Loader – Dancing in the moonlight

– Sima Martausová & Martin Harich - Spojiť sily

Môže sa meniť podľa návrhu režiséra a preferencie Objednávateľa.

**KĽÚČOVÝ VIZUÁL**



1. **PRODUKCIA TELEVÍZNYCH SPOTOV 15 sekúnd**

Poskytovateľ zabezpečí kompletnú produkciu televíznych spotov kampane na základe rozpracovania dodaného storyboardu, a to v stopáži, 15 sekúnd a derivátov TV spotu pre online použitie vo formátoch 16:9, 9:16, 4:5, 1:1.

1. **PRODUKCIA ROZHLASOVÝCH SPOTOV 30 sekúnd**

Poskytovateľ zabezpečí kompletnú produkciu rozhlasových spotov kampane v minimálne 2 kreatívnych verziách a vo stopáži 30 sekúnd. VšZP dodá presné znenie spotov po uzatvorení zmluvy s poskytovateľom.

1. **FOTENIE KĽÚČOVÝCH VIZUÁLOV KAMPANE**

Na základe dodaného kreatívneho konceptu kampane dodávateľ zabezpečí kompletnú produkciu fotenia minimálne 2 kľúčových vizuálov kampane a vysporiada práva na použitie v kampani pre TV a PRINT, a to minimálne do 31.12.2021 pre TV a pre online minimálne do 31.1.2022.

1. **ZABEZPEČENIE KASTINGU A VYSPORIADANIE PRÁV NA POUŽITIE**

Poskytovateľ zabezpečí kasting hercov do TV spotu a do kľúčových vizuálov kampane.

Poskytovateľ zabezpečí voicecasting do TV spotu a RO spotov kampane.

Po uzavretí zmluvy je poskytovateľ povinný vysporiadať aj všetky práva na použitie a honoráre hercov. Honoráre aj práva na použitie musia byť zahrnuté v hodnote tejto zákazky, a to minimálne do 31.12.2021 pre TV a RO a do 31.1.2022 pre online.

1. **ZABEZPEČENIE HUDBY A VYSPORIADANIE PRÁV NA POUŽITIE**

Po uzavretí zmluvy je poskytovateľ povinný vysporiadať aj všetky práva na použitie vybranej hudby. Honoráre aj práva na použitie musia byť zahrnuté v hodnote tejto zákazky. Práva musia byť vysporiadané minimálne do 31.12.2021 pre TV a RO a do 31.1.2022 pre online.

**SÚŤAŽNÉ KRITÉRIÁ:**

**Poskytovateľ pripraví do cenovej ponuky:**

* Jednotkovú cenu za výrobu TV spotu 15 sekúnd
* Jednotkovú cenu za výrobu RO spotu vo formáte 30 sekúnd
* Jednotkovú cenu za fotenie 2 kľúčových vizuálov kampane a vysporiadanie práv
* Jednotkovú cenu za realizáciu kastingu a honorárov hercov
* Jednotkovú cenu za vysporiadanie práv na hudbu

**Povinné prvky:**

Korporátny hlas: Vladimír Kobielsky

Casting: 8 členná rodina VšZP (detský herec – bábätko sa môže meniť, ostatní členovia musia zostať rovnakí).

**Poskytovateľ pripraví do ponuky vizuálne stvárnenie a rozpracovanie kreatívneho konceptu (tzv. treatment) v rozsahu:**

- anonymizovaný návrh rozpracovania kreatívneho konceptu do jednotlivých strihových záberov (tzv. treatment)

- návrh hudby – hudba musí ladiť k celkovej vianočnej atmosfére spotu a pokračovať v nastavenej línii silného, známeho hudobného motívu ako je v opise predmetu zákazky.

**Príloha č. 2**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Tvorba vianočnej kampane VšZP***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................

**Príloha č. 3**

**NÁVRH NA PLNENIE KRITÉRIA**

|  |  |
| --- | --- |
| Obchodné meno uchádzača:[[1]](#footnote-2) |  |
| Adresa sídla uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo telefónu kontaktnej osoby: |  |
| E-mail kontaktnej osoby: |  |

**NÁVRH NA PLNENIE KRITÉRIA**

|  |  |  |  |
| --- | --- | --- | --- |
| **Názov služby** | **Jednotková cena bez DPH** | **Množstvo** | **Cena bez DPH SPOLU** |
| Produkcia (výroba) televízneho spotu v časovej dĺžke 15 sekúnd a jeho derivátov pre online použitie vo formátoch 16:9, 9:16, 4:5, 1:1 a zabezpečenie ďalších úkonov súvisiacich s produkciou televíznych spotov |  | 1+4 |  |
| Produkcia (výroba) 2 rozhlasových spotov v časovej dĺžke 30 sekúnd podľa pokynov VšZP a zabezpečenie ďalších úkonov súvisiacich s produkciou rozhlasových spotov |  | 2 |  |
| Produkčné zabezpečenie (výroba) fotenia minimálne 2 kľúčových vizuálov kampane a ďalších derivátov podľa pokynov VšZP, vysporiadanie práv na použitie pre rôzne mediatypy, a to najmä pre online a print a zabezpečenie ďalších úkonov súvisiacich s fotením kľúčových vizuálov |  | 2 |  |
| Produkčné zabezpečenie kastingu hercov do televízneho spotu a hlasového kastingu do rozhlasového spotu a vysporiadanie honorárov hercov a autorských práv na použitie |  | 1 |  |
| Zabezpečenie vybranej hudby do televízneho a rozhlasového spotu a vysporiadanie autorských práv na použitie |  | 1 |  |
| **Celková cena bez DPH:** |  |  |  |  |
| **......% DPH:** |  |  |  |  |
| **Celková cena s DPH:** |  |  |  |  |

**Platiteľ DPH:** ÁNO NIE

x

**Poznámky:**

\*Ak uchádzač nie je platcom DPH vyplní iba stĺpec - Celková cena v € s DPH. Na skutočnosť, že nie je platcom DPH vo svojej ponuke upozorní. Ceny požadujeme zaokrúhliť na dve desatinné miesta.

***Cena musí zahŕňať všetky potrebné nákladové položky pre uskutočnenie predmetu zákazky .***

V......................... dňa ...

*Obchodné meno*

*Sídlo/miesto podnikania* ................................................

*IČO:* meno a priezvisko, funkcia[[2]](#footnote-3)

Príloha č. 4

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Tvorba vianočnej kampane VšZP“**, vyhlásenej podľa zákona o verejnom obstarávaní, vo veci ktorej je uzatvorená **Zmluva o poskytovaní služieb,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

.............................

***(meno, priezvisko, podpis konateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

1. V prípade podania spoločnej ponuky je potrebné v tomto riadku tabuľky uviesť obchodné meno kontaktného uchádzača, ktorého si spoločne určila skupina uchádzačov. [↑](#footnote-ref-2)
2. Návrh na plnenie kritéria musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)